Cerkew Kazańskij Ikōny Paniynki – dŏwnŏ cerkew, kerŏ była we Augustowie. Gyszichta. Piyrsze spōmiynki ô tyj cerkwije sōm z 1553 roku. Do 1875 roku cerkew przinŏleżała do unickij fary. W 1879 roku ôstała przebudowanŏ podug projektu baumajstera Zaleskigo. Cerkew podug projektu Zaleskigo po przebudowie dostała nowõ baniã, ôłtŏrzowŏ tajla a przedsiōnek ze zwōnicōm. Ôd wystawiyniŏ nowyj cerkwije, w staryj ôdbywano ino nŏbożyństwa dziynkczynne przed ikonōm Paniynki. We 1915 roku Niymcy pōmiynili cerkew na kuźniã. Po 1918 roku była krōtko we farze staroôbrzyndowcōw. Zbulōno jã w 1925 roku.